En ny cykelsti mellem Grindsted og Vodskov skal sikre en trafiksikker vej for områdets børn. Første spadestik til cykelstien bliver taget lørdag den 2. april. Det er rådmand Hans Henrik Henriksen, der tager det første spadestik, og han er ikke i tvivl om, at cykelstien vil blive et stort aktiv for området. - Jeg er rigtig glad på lokalbefolkningens vegne. De har længe ønsket sig en cykelsti til at højne sikkerheden for de bløde trafikanter, siger Hans Henrik Henriksen. Foruden rådmanden deltager skolebestyrelsesformændene fra henholdsvis Grindsted Skole og Vodskov Skole; Jane Gamborg og Peter Lindholt samt cykelstiudvalgets formand Bendt Grønborg i indvielsen af cykelstien. Det er en stor dag - Det er en stor dag. Kigger vi i de gamle årbøger, kan vi se, at der siden 1930 har været arbejdet på at få etableret en cykelsti mellem Grindsted og Vodskov. En lang kamp - men hvor er det godt, at der nu skabes en tra-fiksikker skolevej for vores børn og andre cykelister, siger cykelstiudvalgets formand Bendt Grønborg. Aalborg Kommunes anlægsbudget for etableringen af cykelstien mellem Grindsted og Vodskov udgør ca. 12 mio. kr. Første spadestik vil blive taget i Uggerhalne på hjørnet af Grindstedvej og Vodskovvej lørdag den 2. april kl. 10.00.

Opsummering:
Lørdag den 2. april bliver første spadestik til den nye cykelsti mellem Grindsted og Vodskov taget.